CELEX: 62012CA0612
Language: fi
Date: 2014-03-27 00:00:00
Title: Asia C-612/12 P: Unionin tuomioistuimen tuomio (viides jaosto) 27.3.2014 – Valittajana Ballast Nedam NV ja muuna osapuolena Euroopan komissio (Muutoksenhaku — Kilpailu — Kartellit tai muut yhteistoimintajärjestelyt — Tienpäällystebitumin markkinat Alankomaissa — Tienpäällystebitumin bruttohinnan vahvistaminen — Tienrakentajille myönnettävän alennuksen vahvistaminen — Asetus (EY) N:o 1/2003 — 27 artikla — Puolustautumisoikeudet — Sakon alentaminen)

19.5.2014   
            
            
               FI
            
            
               Euroopan unionin virallinen lehti
            
            
               C 151/4
            
         Unionin tuomioistuimen tuomio (viides jaosto) 27.3.2014 – Valittajana Ballast Nedam NV ja muuna osapuolena Euroopan komissio
   (Asia C-612/12 P) (1)
   
   ((Muutoksenhaku - Kilpailu - Kartellit tai muut yhteistoimintajärjestelyt - Tienpäällystebitumin markkinat Alankomaissa - Tienpäällystebitumin bruttohinnan vahvistaminen - Tienrakentajille myönnettävän alennuksen vahvistaminen - Asetus (EY) N:o 1/2003 - 27 artikla - Puolustautumisoikeudet - Sakon alentaminen))
   2014/C 151/05
   Oikeudenkäyntikieli: hollanti
   
      Asianosaiset
   
   
      Valittaja: Ballast Nedam NV (edustajat: advocaat A. Bosman ja advocaat E. Oude Elferink)
   
      Muu osapuoli: Euroopan komissio (asiamiehet: F. Ronkes Agerbeek ja P. Van Nuffel, avustajanaan avocat F. Tuytschaever)
   
      Oikeudenkäynnin kohde
   
   Valitus unionin yleisen tuomioistuimen (kuudes jaosto) asiassa T-361/06, Ballast Nedam vastaan komissio, 27.9.2012 antamasta tuomiosta, jossa unionin yleinen tuomioistuin hylkäsi kanteen, jossa vaadittiin ensisijaisesti [EY] 81 artiklan mukaisesta menettelystä (asia N:o COMP/F/38.456 – Bitumi (Alankomaat)) 13.9.2006 tehdyn komission päätöksen K(2006) 4090 lopullinen kumoamista kantajaa koskevilta osin ja toissijaisesti yhtäältä mainitun päätöksen kumoamista osittain siltä osin kuin siinä vahvistetaan kilpailusääntöjen rikkomisen kesto kantajan osalta ja toisaalta kantajalle määrätyn sakon määrän alentamista.
   
      Tuomiolauselma
   
   
               1)
            
            
               Tuomio Ballast Nedam vastaan komissio (T-361/06) kumotaan siltä osin kuin siinä hylätään Ballast Nedam NV:n kanneperuste, joka koskee [EY 81] ja [EY 82] artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 27 artiklan 1 kohdan rikkomista ja puolustautumisoikeuksien loukkaamista sen hallinnollisen menettelyn aikana, joka johti [EY 81] artiklan mukaisesta menettelystä 13.9.2006 tehtyyn komission päätökseen K(2006) 4090 lopullinen (asia COMP/F/38.456 – Bitumi (Alankomaat)).
            
         
               2)
            
            
               Päätöksen K(2006) 4090 lopullinen 1 artiklan a alakohta kumotaan siltä osin kuin se koskee EY 81 artiklan rikkomista, johon Ballast Nedam NV on syyllistynyt ajanjaksolla 21.6.1996–30.9.2000.
            
         
               3)
            
            
               Päätöksen K(2006) 4090 lopullinen 2 artiklan a alakohta kumotaan siltä osin kuin siinä vahvistetaan Ballast Nedam NV:n maksettavan sakon määräksi 4,65 miljoonaa euroa.
            
         
               4)
            
            
               Ballast Nedam NV:lle päätöksen K(2006) 4090 lopullinen 2 artiklan a alakohdassa yhteisvastuullisesti määrätyn sakon määräksi vahvistetaan 3,45 miljoonaa euroa.
            
         
               5)
            
            
               Euroopan komissio vastaa kaikista tästä valituksesta aiheutuneista oikeudenkäyntikuluista.
            
         
               6)
            
            
               Kukin asianosainen vastaa omista oikeudenkäyntikuluistaan, jotka liittyvät asian käsittelyyn ensimmäisessä oikeusasteessa.
            
         
      (1)  EUVL C 71, 9.3.2013.